Diari Oficial de la Generalitat Valenciana


Sumari del DOGV 9702, del 11-10-2023 (2023/10371)

RESOLUCIÓ de 28 de setembre de 2023, de la Conselleria d'Hisenda, Economia i Administració Pública per la qual s'autoritza una modificació en l'annex de transferències i subvencions corrents del programa 311.20, Gestió i organització del sistema, de la Vicepresidència Segona i Conselleria de Serveis Socials, Igualtat i Habitatge, per import global de 2.040.051,30 euros (expedient 16.017/23-173).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9702

Data del DOGV
:   11-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10614


Data del document
:   28-09-2023

Organisme emissor


Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 28 de setembre de 2023, de la Conselleria d'Hisenda, Economia i Administració Pública per la qual s'autoritza una modificació en l'annex de transferències i subvencions corrents del programa 311.20, Gestió i organització del sistema, de la Vicepresidència Segona i Conselleria de Serveis Socials, Igualtat i Habitatge, per import global de 2.040.051,30 euros (expedient 16.017/23-173). [2023/10804]  
  
  
En l'annex de transferències corrents de la Vicepresidència i Conselleria d'Igualtat i Polítiques Inclusives, del programa 311.20, Gestió i organització del sistema, es troba la línia de concurrència competitiva S6738 «Concerts de places en centres d'atenció social a persones amb diversitat funcional o discapacitat», amb una dotació actual de 450.353.829,70 euros, que té com a finalitat la gestió de places i serveis d'atenció social en el sector d'atenció a persones amb diversitat funcional.  
Per Resolució de 17 de novembre de 2022, de la Vicepresidència i Conselleria d'Igualtat i Polítiques Inclusives, es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones amb diversitat funcional, per al període 2022-2026. En l'annex II de l'esmentada resolució de concessió es recullen les places denegades pel motiu 3, «Per limitació de crèdits pressupostaris».  
L'article 32 del Decret 181/2017, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social estableix: «Ateses les disponibilitats pressupostàries, anualment es poden incrementar el nombre de places o serveis objecte de concert durant la vigència d'aquest, sempre que hi haja demanda de persones acreditades en la llista de l'administració concertant per a aqueix determinat servei objecte de concert i acord d'acció concertada.»  
  
Per tot això, amb la finalitat d'abordar les peticions en què per limitació pressupostària en el moment de la resolució de concessió no van poder ser satisfetes, encara que les entitats i els centres complien els requisits exigits en la convocatòria, la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials proposa incrementar la dotació de la dita línia S6738 per import de 2.040.051,30 euros.  
Per al finançament, la Vicepresidència Segona i Conselleria de Serveis Socials, Igualtat i Habitatge proposa la transferència de disponibilitats en els fons propis de les línies de transferència T1131, Atenció primària de caràcter bàsic, per import de 700.000 euros, T1133, Atenció primària de caràcter específic competència Generalitat Valenciana, per un import de 940.051,30, i línia T1134, Atenció secundària, per un import de 400.000 euros, totes en l'annex de transferències i subvencions corrents del programa 311.20, Gestió i organització del sistema, que no afecten la dotació de fons finalistes, ni la dotació final d'aportació condicionada de fons propis de la Generalitat.  
  
A aquest efecte, i en virtut del que es disposa en els articles 21 i 24 de la Llei 9/2022, de pressupostos de la Generalitat per a l'exercici 2023, la Conselleria d'Hisenda, Economia i Administració Pública adopta la següent resolució:  
  
Primer  
Autoritzar modificacions en l'annex de transferències i subvencions corrents del programa 311.20, Gestió i organització del sistema, que suposen:  
  
  
  
  
  
València, 28 de setembre de 2023.- El sotssecretari de la Conselleria d'Hisenda, Economia i Administració Pública (p. d., Resolució de 8.06.22; DOGV 9360): Carlos Pablo Gracia Calandín.